Rääkkylän terveysasema

Rääkkylän terveysasema on pohjoiskarjalaisessa Rääkkylän kunnassa sijaitseva julkisen palvelun terveysasema. Palvelujen tuottamisesta vastaa Pohjois-Karjalan hyvinvointialue (Siun sote).https://www.suomi.fi/palvelut/palvelupiste/raakkylan-sosiaali-ja-terveysasema-pohjois-karjalan-hyvinvointialue-siun-sote/c8c574d1-f986-4942-adec-2277c60940f1. Viitattu 29.6.2025

Terveysaseman aukioloaikojen ulkopuolella eli iltaisin, öisin ja viikonloppuisin Rääkkylästä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).

Rääkkylän kunnalla oli useiden vuosien ajan sopimus perusterveyspalvelujen ostamisesta yksityiseltä terveyspalveluyritykseltä. Kunta erkani vuonna 2011 keskikarjalaisten kuntien silloisesta Helli-liikelaitoksesta, ja ryhtyi ostamaan perustason sosiaali- ja terveyspalvelut yksityiseltä palveluntuottajalta (Attendo). Vuonna 2016 kunta jatkoi sopimusta Attendon vuoteen 2020 saakka, vaikka siirtyikin osaksi Siun sotea vuoden 2017 alussa. Vuoden 2021 alusta palvelujen tuotantovastuu siirtyi Siun sotelle.

Rääkkylän terveyskeskuksen yksikerroksinen tiilirakennus valmistui alkujaan vuonna 1978.
Lähteet

Aiheesta muualla
Rääkkylän terveysasema (suomi.fi)

Luokka:Rääkkylä
Luokka:Suomen terveysasemat, terveyskeskukset ja terveyskeskuspäivystykset
Luokka:Pohjois-Karjalan sosiaali- ja terveyspalvelujen kuntayhtymä
Luokka:Pohjois-Karjalan rakennukset ja rakennelmat